4號幹線

4號幹線係香港香港島北岸嘅一條幹線公路，連接東區柴灣同中西區堅尼地城，第時可以延長到南區香港仔。

而家4號幹線途經路段有：東區走廊、中環及灣仔繞道、林士街天橋同干諾道西天橋。幹線沿途同2號幹線同埋3號幹線連接。響2019年中環及灣仔繞道通車前，維園道、告士打道、夏慤道同干諾道中都曾經係4號幹線一部份，亦同1號幹線交匯。

‎